paragraph_text: Primjer misnog napjeva Kyrie eleison (Orbis Factor) iz zbirke Liber Usualis. Melodija se u gregorijanskom pjevanju tradicionalno zapisuje kvadratnom (neumatskom) notacijom, koju možemo vidjeti na slici.]] Liber usualis (punim imenom: Liber usualis Missae et Officii pro dominicis et festis I. vel II. classis cum cantu Gregoriano ex editione Vaticana adamussim excerpto a Solesmensibus Monachis diligenter ornato; na hrvatskom često samo Uzual) je latinska zbirka najčešće korištenih gregorijanskih pjesama u Katoličkoj crkvi. Pri njezinu pisanju korištena je tradicionalna kvadratna notacija neumama. Izdali su je monasi opatije Solesmes u Francuskoj, najprije 1896., a zatim je zbirka s manjim izmjenama izdavana gotovo svake godine, sve do 1964. Njezino latinsko ime Liber ("knjiga") usualis ("za korištenje", "uobičajena", "uporabna") označava "knjigu za uobičajenu uporabu".